Konkrete+ideer+til+undersøgelser

Skriv konkrete ideer til undersøgelser her. Gerne med en overskrift til hver ide. Man er velkommen til at føje yderligere aspekter til ideer, som andre har oprettet.

Det klassiske valg: Bevægelsesøkonomisk analyse af område, fx indre Nørrebro
 * Lasses ideer:**

Grafitti forekomster

Etniske opdelinger og sammenblanding

Afvigelsernes rum: hvor sælges der hash, ex?

Open Street Mao – lokalisering af butikker, cafeer, barer-

Salgspriser/vurderinger – findes på nettet-

Videre Roskilde analyser…

Vi har i kursusforløbet beskæftiget os meget med bevægelsesøkonomien, denne kunne jeg godt tænke mig at arbejde videre med. I den sidste tid kunne det være interessant at undersøge hvor og hvornår sammenstillingerne/ konfigurationen skaber de bedste vilkår for bevægelse, men i lige så høj grad anledning for ophold. Man kan jo sige at arkitektens mål ofte er at skabe en levende by, hvor man ikke kun bevæger sig igennem, men også gør ophold. Der er jo forskel på hvordan byen kan opleves, et højt integreret rum hvor mange passerer igennem betyder ikke nødvendigvis et rum der giver anledning til ophold. Jeg synes det ville være spændende at undersøge hvilke virkemidler der skaber gode vilkår for ophold ved at se på sammenhængen mellem volumenernes sammenstilling, skala, attraktion og hvordan rummet er bundet sammen via netværket. (Maria)
 * En undersøgelse af bevægelse og ophold**

Kommentar: Der kunne være noget spændende ved at differentiere 'bevægelse', som det også at se på ophold måske kan ses som et bud på. Måske kunne man tænke endnu mere differentieret: Et helt spekter af bevægelseshastiger? Forskellige bevægelsestyper/-stile/-modi? Forskellige typer af rejser (at være på vej ned for at handle ind - at være på vej til fest - at være ude at gå med hunden/kæresten/barnet/sig selv - mere eller mindre planlagte/målrettede eller improviserede rejser) - Bue

Kommentar: Et spektrum af bevægelseshastigheder kunne observeres ved at ”hale sig fast” på fodgængere, cyklister mv. (som Lasse har foreslået) med en smartphone med en løbe-app i lommen. App'en registrer automatisk ruten gennem byens rum, hvor der gøres ophold, og i hvilke tempi man bevæger sig gennem de forskellige byrum. Kombineres denne info med observationer af attraktioner (beboelsesopgang, butik, institution mv.) og eventuelt nogle mere kvalitative betragtninger af humør, kropssprog, påklædning o.lign., kunne man skabe et mangefacetteret datamateriale. - Malene

Man kunne tænke i forskellige observerbare handlinger, folk foretager sig i byrummet, som kunne indikere noget interessant. At tale sammen. At kigge fremmede i øjnene. At konsummere fødevarer (herunder alkohol). At ryge. At sove. Hop, dans, løb, forsk. slags sport og idræt iøvrigt Kropskontakt: Håndtryk, kram, kys, eller: befamling, slag, skub (måske ikke umiddelbart så ofte forekommende, at det ville kunne tælles af os).
 * Observerbare handlinger/aktiviteter**

Det ville klart være mest interessant, hvis man kunne få flere forskellige både uafhænige og afhængige variable - hvis man f.eks. kunne lave en analyse, der kunne pege på at integration havde stærkest indvirkning på nogle typer af adfærd, mens andre typer adfærd i højere grad kunne forklares ved tilstedeværelsen af bestemte attraktorer (plus diverse interaktioner). Det ville også være interessant med triangulering med kvalitativt material. Her behøver man ikke kun tænke interviews og etnografi (selv om det selvf. også ville være relevant), men f.eks. også forskellige visuelle og tekstlige fremstillinger af forskellige gader eller kvarterer.

Denne oplistning af observerbare handlinger minder ming om Mauss klassiske tekst, 'Techniques of the Body', der også er det setd, som Bourdieu har hentet habitus begrebet. Hermed bliver spørgsmålet måske, hvilke former for krops teknikker som rummets bevægelsesøkonomi fremelsker? Hvordam krydser, forstørker, dæmper rummet som et teknisk artifakt kroppens tekniske udfoldelser? (Lasse)

Spændende problemstilling: Hvilke byrum producerer følelser af fællesskab, forbundethed med eller tiltrukkethed af fremmede? Er svær at operationalisere. Nogen der har ideer? Relateret: At spørge til forskellige følelser eller kropsfornemmelser. Byrum der producerer glæde, stress, lyst, tristhed, ensomhed, opslugthed, aggresion mv.
 * Noget med byrum der skaber/faciliterer følelser/fornemmelser**

Begge dele kan relateres til architecture of community-teksten (og ja ja, også til Collins-duden).

Kommentar: dette kan eventuelt sættes i relation til følelsen af tryghed (måske via KK's tryghedsindeks - dog kun lavet på distrikter). Alternativt kan man se på byrummenes konfiguration og integration ift. hvilke socio-politiske tiltag, der er eller har været igang (eks. hvor der er helhedsplaner, områdefornyelser). Dette er en analyse i en noget større skala, og kan derfor med fordel kombineres med at spørge til rummenes produktion af følelser etc. (Naja)